کۆردۆبا (ئەرژەنتین)
کۆردۆبا (بە ئیسپانی :Córdoba) شارێکی ئەرژەنتینییە کە دەکەوێتە سەر ڕووباری پریمیرۆ، بە دووری ٧٠٠ کیلۆمەتر لە باکووری بۆینس ئایریسی پایتەخت ھەڵکەوتووە. شاری کۆردۆبا مەڵبەندی پارێزگای کۆردۆباشە، بەپێی سەرژمێری ٢٠٠٦ ژمارەی دانیشتوانی ١٬٣٠٠٬٠٠٠ کەسە کە بە دووەم گەورەترین شاری ئەرژەنتین ھەژماردەکرێت لە ڕووی چڕی دانیشتوانەوە. ناوەندێکی پیشەسازی گرنگە، ھەروەھا خاوەنی ژێرخانێکی دێرین و تۆکمەی مێژوویییە کە بۆ سەردەمی داگیرکاری ئیسپانییەکان دەگەڕێتەوە.

شارەکە لە ٦ی تەممووزی ١٥٧٣ دامەزراوە لەسەردەستی خێرۆنیمۆ لویس دی کابرێرا، ناوەکەی لەناوی شاری کۆردۆبای ئیسپانیا خوازراوە، کۆردۆبا لە دوای شارەکانی بۆینیس ئایرێس و سانتیاگۆ دیل ئیستێرۆ دامەزراوە لە ئەرژەنتین لەلایەن ئیسپانییەکانەوە، شارەکە خاوەنی زانکۆی نیشتمانی کۆردۆبایە (Universidad Nacional de Córdoba)کە بە یەکێک لە زانکۆ ھەرە کۆنەکانی ئەمەریکای باشوور ھەژمار دەکرێت کە لە ١٦١٣ دامەزراوە لەسەر دەستی پیاوانی ئاینی.

لەدوای کۆتایی جەنگی جیھانی دووەم، شارەکە بووە مەڵبەندێکی پیشەسازی گرنگی بواری فڕۆکەوانی، شارەکە چەندین کۆشک و تەلاری مێژوویی کاسۆلیکی تێدایە.

زۆرینەی دانیشتوانی شارەکە لە بنچینە ئەورووپیین بەتایبەت ئیتالی و ئیسپانییەکان. ھەروەھا بنەچەی تری وەک ئەڵمانی و ئیرلەندی و پۆرتوگالی و فەڕەنسی و کرواتی و ئینگلیزی لەخۆ دەگرێت.

سەرچاوەکان

بەستەرە دەرەکییەکان 

شارەکانی ئارجەنتین
ھەموو کۆلکەوتارەکان
جوگرافیا
ئەمریکای باشوور
گەشتیاری لە ئارجەنتین